b'\n_START_ARTICLE_\nKomet Barnard 2\n_START_SECTION_\nOdkritje\n_START_PARAGRAPH_\nKomet je odkril 24. junija 1889 ameri\xc5\xa1ki astronom Edward Emerson Barnard (1857\xe2\x80\x931923) na Observatoriju Lick v Kaliforniji, ZDA. Po 116 letih so ga ponovno odkrili 19. julija 2006, ko je pri\xc5\xa1el na oddaljenost samo 0,3662 a.e. od Zemlje. Od poznega julija in do konca septembra 2006 je bil bolj svetel, kot so pri\xc4\x8dakovali (imel je magnitudo 8). Nahajal se je v ozvezdju Herkula in Zmaja._NEWLINE_Barnardov prvi komet D/1884 O1 (Barnard 1) so nazadnje videli 20. novembra 1884. Predvidevajo, da je razpadel. Komet 206P/Barnard-Boattini pa je bil prvi komet, ki so ga na\xc5\xa1li s pomo\xc4\x8djo fotografije. Najprej so ga izgubili, ponovno ga je na\xc5\xa1el 7. oktobra 2008 Andrea Boattini.'